# name
Memòria de la restauració del llibre: “Anatomie Methodique, ou organographie humaine“ de Sarlandière, J.

# metadata.dc.contributor.author[].value
Universitat de Barcelona. CRAI Taller de Restauració

# metadata.dc.description.abstract[].value
Atles format per 15 làmines de color i 18 pàgines impreses (37 en total) amb guardes pintades.
Cosits amb tres nervis de cordó.
Les làmines de color porten escativanes de diferents mides ja que tot apunta que en un principi eren làmines soltes. Les pàgines impreses són força més grans que les de color i n’hi ha alguna plegada per no sobresortir de l’enquadernació.
No és un llibre escairat ja que sobresurten de manera desigual. Els quadernets són, aparentment, tots diferents, i no s’estableix un número de fulls concret en cadascun d’ells.
Les làmines foren enquadernades de tal manera que la lletra coincidís amb el dibuix, deixant així, cara a cara, alguns reversos en blanc.
Podem parlar de l’existència de tres papers molt diferents, en primer lloc el de les làmines acolorides, que sembla tractar-se d’un paper manual i d’un gramatge mig, ja que presenta algunes barbes, seleccionat expressament per a rebre l’aquarel·la. És verjurat i en algun full s’hi aprecien filigranes.
En segon lloc, trobem el paper de les fulles impreses, molt prim i fràgil. És de tipus verjurat i hi trobem una filigrana on s’hi llegeixen les inicials “BB”.
Presenta un acabat rugós i a ull nu es veuen moltes impureses de la pasta de paper, tals com esquitlles de fusta, palla i fils.
En tercer lloc, trobem el paper del full de respecte que és el mateix que el de les escativanes de làmines a color. Té un acabat llis vitel·la i és de més bona qualitat que l’anterior. A l’igual que els altres, hi trobem una filigrana amb una corona i les inicials N i B. Cal destacar també l’existència de paper pintat (marbrejat) a les guardes, fet amb paper verjurat i amb un aspecte molt artesanal.

# metadata.dc.rights[].value
cc-by (c) Universitat de Barcelona. CRAI Taller de restauració, 2015

# metadata.dc.subject.other[].value
Universitat de Barcelona. CRAI Taller de Restauració

# metadata.dc.title[].value
Memòria de la restauració del llibre: “Anatomie Methodique, ou organographie humaine“ de Sarlandière, J.